
Quem Horatium Regi Guilielmo dedicavi, eundem ut epistola 
auctum tibi mitterem, Desi liri , pictas et officium postulaverunt. 
Iam ante triginta annos te cognovi, non praesens quidem prae- 
sentem, sed ^x sermonibus Ruarilii nostri, Professoris Gronin- 
gani, cuius scholas quinquennio postquam tu reliqueras, ego in- 
travi. Hic quoties adolescentes, Iurisprudentiae operam duturos, 
incitabat, ut Musas graviores Literarura elegantia et suavitate 
ornarent, tuum nobis ostendere solebat exemplum. Talis adhor- 
tatio, excellenter pronuntiata, atque illo ore et voce, quam me- 
ministi, commendata, multum apud omnes valebat: sed ego minime 
cogitabam fore, ut idem ille Deseurius, cuius Inudes tunc ani- 
mum iuvenilem inflammabant, meus aliqunndo amicus, vitaeque 
felicis et honoratae in Academia Leidensi futurus esset auctor. 

Mors Ruardii, quamquam non immatura, omnibus tamen, qui 
eum carum habuerunt, accidit acerba. Paucorum annorum ac- 
cessio non illum facere potuisset beatiorem: nnm patriam indigna 
tyrannide liberatam, et discordias civiles primum sopitas, mox 
reditu gentis Nassavieac exstinctas viderat: erant tamen, quae 
candidam animam laetitia extulissent. Vel istum vitae cursum, 
quem, restituto nomine HoIIando, semel petitum, continuo reti, 
nuisti, qua mente, quibus verbis et oculis fuisset prosecutus! Nam 
animo votisque suis reipublicae te destinabat , non quod nobili 
genere et in spem honorum natus esses; neque enim ille genus 
ct proavos et quae non fecimus ipsi, nostra vocabat; sed eam in 
te naturam illud studium inesse conspiciebat , ut utilissimum pa- 
triae civem, si per tempora liceret, auguraretur. Huius autem 
utilitatis partem in amore ne praesidio liternrum disciplinarum- 
que reponebat, in quibus colendis ipse consenuerat. 

Itaque non miror te, quum a. mdcccxiv. natalem Academiae 
Groninganae ducentesimum celebraturus Groningnm venisses, a 
Ruardio tuo multis cum lacrymis, ut filium a patre, fuisse ex- 
ceptum : dictuque difficile est, quam gauderet te videre, ordinandae 
rei Academicae Septemvirum. Ibi postremam nostri praeceptoris 
vocem audivimus, quum die festo praeclarum illud carmen dice- 
bat, praesente Guilielmo Nassavico, eodem, quem natum Gui- 
liclmo V patri carmine olim ernt gratulatus. Fuit ista senis vere 
cvgnea cantio, eiusque mortem, quoties praeteriti temporis me- 
moriam repetimus, dolemus tamquam recentem. Neque immerito. 

Te quidem si dixero eum esse, quem tui cives amant et su- 
spiciunt, scio hanc Inudem, quam tibi quisque tribuit, esse re- 
cusaturum, nisi ltuardio pars referatur accepta. Vim enim tibi 
insitam prudenti doctrina promovit, animum recto cultu corrobo- 
ratum sensu boni pulchriquc imbuit, et honestissimo optimarum 
disciplinarum amore incendit. Itaque in republica turbata et 
mox in Francam servitutem abieeta, cogitationes n praesenti 
moerore ad literarom studia avocare, inque Musarum solatio ali- 
quantum acquiescere potuisti. Cuius diligentiae, praeter alia, 
documento sunt carmina, a. mdcccxvii. a te edita, pulcherrima 
illa et Latina, et schola, e qua profectus es, perdigna. 

Vix autem ad rempublieam accessisti, quum populus vidit, quam 
recte tibi, legato suo, sua commoda et iura commisisset. Diu 
enim multumque in historia omnium nationum versatus, deque 
iis vere indicans, quae Franci rerum novarum semper auctores 
pepercrnnt et parturiunt, dum ut improbi artifices domi et foris 
opus quaerunt, non hospes in locum illustrem prodibas, sed iam 
rerum peritus, et iustae libertatis diligens; nec modo sententiam 
tuam facili et diserta oratione explicabas, sed bona etiam et 
salutaria expediebas consilia, tibique in amore patriae et regis 
constabas. 

Talem te diu spectatum magnis subinde honoribus augeri lae- 
tabantur omnes, plerique sic indicantes, si quid inde nd te ve- 
nisset ornamenti, non minus eodem redisse. Atque ita illi im- 
primis iudicant, qui te virum antiqua et Hollanda probitate ac 
simplicitate cognoverint, librosque tuos de 1 laudibus Ilollando- 
rum in quavis arte et doctrina conspicuis, praeclarum tam uni- 
versae patriae, (piam auctori monumentum, legerint. 

Equidem mihi pulchrum duco, idque glorior, a te, tali viro, 

1 Titnlus libri, vernacula lipcua conscripti, est: “IloUandt Itoem is Knneten 
en Wctenxchappen, Met Aonteelceningen en Ilijdragen , door Itendrik Jiaron 

in amicis lmbcri, et debere malim nemini, quam tibi. Licet. enim 
tu obliviscaris, si cuiquam quidquam gratum ct bene feceris, at 
ego memini, et omni opera hoc semper egi, no erga te viderer 
ingratus. Hoc non melius a me ostendi potuisse arbitratus sum, 
quam magna in obeundo munere diligentia, curisque et cogita- 
tionibus ad tuendam pro mea parte Academiae nostrae gloriam 
referendis. Hoc etiam nomine Horatium meum accipies, alibi 
quidem inchoatum, Leidac tamen absolutum. 

Horatium enim inm a pueritia amare coepi. Pulchrae et gra- 
ves sententiae , quibus tamquam clarissimis gemmis carmina or- 
navit, animum mihi ita movebant, ut eas brevi tenerem memo- 
riter omnes, et frequenti cogitatione repeterem. Crevit iste amor 
cum aetate, mihique esse videbar beatus, quum similes senten- 
tias apud Graecos poetas legens, Horatium se ad Graecorum 
imitationem composuisse, in formando etiam orationis colore, 
deprehenderem. Primae adeo annotationes Graeca fere specta- 
bant, deinde aliae atque aliae accessere, interdum etiam Critici 
generis, pro illa scilicet aetate. Atque haec fere sine interpre- 
tibus, qui quidem in aliquo numero et honore habentur. 

In istis annotationibus componendis si magnam perceperam, 
ut percepi, voluptatem, ita incredibili afficiebar dolore, postquam, 
parntis mihi identidem incognitis adhuc editionibus, pleraque esse 
occupata et melius explicata intelligcbam. Et nondum videram 
Bentleium. Lectis autem Bentleii commentariis, omnis plane la- 
bor meus, quem iam aliquot annos Horatio impenderam, frustra 
fuit. Nonnulla enim, quae superiorum diligentiam effugerant, 
ego autem me primum invenisse arbitrabar, non effugerant acu- 
tissime cernentem Britannum, cuius ego sagacitatem ct doctri- 
nam repetita lectione ita admiratus sum, ut in magno pudore et 
desperatione Horatium et omnia Horatiana mea abuccrcm. IIoc 
erat, mihi dicebam, post Homerum canere Iliadem, hoc Roscio 
spectante prodire in seennm. Unicum supererat solatium, quod 
ista lectione et commentatione Horatium et alios scriptores paullo 
melius cognoveram, et in his literis aliquantum profeceram. 

Interca vitae meae ratio ita ferebat ut adolescentibus inter- 



' 'olloi <r Kseurtj Ileer v an Heinenoord. 1 n 'j Grnvcnhage en ie Amsterdam. Bij 
tle Gebroedrrs r an Cleef, 1824 — 1844. Sunt Volumina IX. Opere non nbso 
luto auctor inortuus est Hagae Comitum n. 1845, natus Koteroiliimi u. 1773. 
Maiores illius habitabant in Brctauia, variis muneribus, pace belloque gestis, 
illustres. Antiquat» Nannctcnsi cilicio , vexati, ut llugonotac, bonis publica- 
tis, in llollumlium fuga evaserunt. Nec fuit cur illos novae patriae, aut pa 
iriam illorum pocnitcrct. 

dum selecta Horatii carmina interpretarer. Hic vero expertus 
sum, quid sit discere docendo, et quam probe te ipsum scire 
oporteat, quod aliis recte tradere velis. Versus et dicta poe- 
tarum clara voce sonare, animo ad lacrymas usque commoveri, 
non est difficile. Sed eorundem versuum et dictorum sententiam 
simpliciter et perspicue enarrare, obieetas difficultates ita expe- 
dire, ut tibi ipse et te rogantibus satisfacias, hoc saepe non fa- 
cile est. Me quidem multa, quae recitanti plana videbantur, 
explicantem retinebant. Consultis interpretibus, Bentleio etiam, 
quique post Bentleium exstitere, incertior plerumque eram, quam 
antea. In sententias enim plane contrarias discedentes, non mi- 
nus de verborum vera lectione, quam significatione contendebant. 
Itaque ipse meditando aliquid invenire coactus, locum modo dis- 
tinctione, modo coniectura explanavisse, nonnulla denique, quae 
interpretes non animadverterant, animadvertisse mihi videbar. 

Fortunam primo huic labori faventem pro omino habui, et po- 
sito initio, instandum ratus, caetera esse secutura sperabam. Ab 
eo inde tempore ad Horatium retuli, quae Graecos Romanosque 
scriptores perlegens, ad rem pertinere arbitrabar, idque studium 
Rector Gymnnsii Doccumensis deinde Ilarlcmensis continuavi, 
neque Leidae ita neglexi, ut Horatius non esset otium meum et 
ab aliis literarum exercitationibus tnmquam secessus. Hinc mihi, 
etiam alia agenti, tanta annotationum nascebatur copia, per mar- 
gines variorum exemplorum dispersa, ut ab ista materie ordinanda 
propemodum deterrerer. Et hoc mihi imprimis iniueundum et 
triste occidebat, quod, quamvis nonnulla ita me illustravisse pu- 
tarem, ut fortasse ab harum rerum intelligentibus probarentur, 
plura tamen remanebant, quae me semper morarentur. Quidquid 
agerem et tentarem, omnia erant ingrata et irrita. Nihil non 
movi, promovi nihil. Vel primum statim cnrmen , centies for- 
tasse lectum, in omnes partes versatum et excussum, non plane 
intelligebam. 

I Quam esse dicemus huius rei caussam ? Obscuritatem scri- 

I ptoris? Sed hoc vitio optimi poetae Romani non laborabant, 
minime Horatius, quod in eo etiam laudat Suetonius. Ignorantiam 
lectoris? Si primus ego ad hoc carmen explicandum accessissem, 
facile fieri poterat, ut me multa latuissent. Sed quingenti et plu- 
res explicaverunt, in his multi novae sententiae auctores, plu- 
rimi hanc vel illam sententinm verbo vel addita ratione secuti. 
Ego accessi ultimus. Horatium ut digitos novi, Horatium in 
succum et sanguinem converti , cum scriptoribus Graecis et Ro- 
manis comparavi; nullam in tanta varietate sententiam veram 

indico, neque ipso meliorem habeo. Quodsi igitur, dices, Hora- 
tius neque ipse sit obscurus, neque interpretes indocti, statuamus 
neeesse est, lioe carmen ab imperitis librariis, sermonem Lati- 
num nescientibus, adeo esse corruptum, ut verba perverse scri- 
pta, a Criticis restitui non potuerint. Sed neque hoc verum est. 
Nam singula vocabula, fere est ut dicam, omnia, probe Latina 
sunt, neque magna eorum in MSS. apparet diversitas , eaque 
fere huiusmodi, ut, quomodocunque legantur, parum ad melio- 
rem intelligentiam intersit: ut mobilium et nobilium, certat et 
certet, detestata et detestanda, Jidelibus et sagacibus. In aliis 
manifestus error describentium cernitur, ut vertitur pro verritur, 
neque Polymnia pro nec Polyhymnia. 

Quoniam igitur difficultates neque ab auctore, neque a legente, ] 
neque a corruptis per inscitinm librariorum vocabulis proficiscun- 
tur, ulinm esse suspicabar caussnm, versus scilicet spurios; et, 
uno alteroque hinc illinc electo , vidi sententiam fieri perspicuam 
et meliorem, orationem magis Latinam, et augeri plerumque na- 
tivam illam venustatem , qua poetae aetatis Augustae censentur. 
Laetus primo successu, incredibili cum voluptate omnes quinque \ 
carminum libros sordibus istis purgavi: editionem vero diu di- 
stuli. Nam primum verebar, ne amore inventi abreptus, calido 
nimis consilio, germanos pro spuriis ciecissem. Deinde meo unius 
iudicio esse diffidendum putabam, qui viderem immensam doctis- 
simorum interpretum, paucissimis exceptis, multitudinem de as- 
sutis Iloratio centonibus non modo non cogitasse, sed etiam ita 
rem gessisse, ut Horatium et suo et aliorum iudicio probe in- 
tellexisse viderentur. Ubi ego saxa et salebras, hi planum iter 
et amoenum; ubi ego meras tenebras, hi solem meridiunum; ubi 
ego colorem non Latinum, affectatas elegantias, repetitiones in- 
eptas, orationem humilem, nullam sententiarum connexionem, 
alia vitia, hi omnia fere contra cernebant. Itaque ineam tam 
audacem sententiam diu esse celandam putavi, animoque et co- 
gitatione iterum atque iterum volvendam, prius quam proferrem, 
si forte tempus et aetas meliorem suaderent. Tempus et aetas 
confirmarunt, neque parvum ex Iercmiae Marklundi auctoritate 
accessit momentum, cuius verba, olim quidem a me lecta, nunc 
demum optime intellecta, omni me timore ac religione liberave- 
rant. 

Marklaudus in Epistola, subiecta editioni Supplicum Euripi- 
dearum, haec scribit: In Iloratio, post omnia, qtuie in cum 
scripta vidi, innumera sunt, quae non intelligo. In toto opere 
vix una est Ode, Sermo vel Epistola, in quibus hoc non sentio, 

n 

dum lego. Neque adeo miror; cum haec obscuritas a posteri* in- 
vecta fuerit. Horatius enim, Virgilius, Ciceronis nonnulla, Cae- 
sar, Licii quaedam, Iuvenalis, in scholis praelegebantur pueris, 
et in singulis fere Monasteriis lectitabantur: inde tot spurii et 
inepti versus in Horatii et Iuvenalis Hexametris , tot exjdicationes 
et immutationes elegantiarum lingtiae Latinae in contextu Caesa- 
ris, Ciceronis et Livii, ut, si isti auctores reviviscerent, in mul- 
tis sua scripta non agnoscerent. 

Haec Marklnndus, cuius doctrinam, indicium ct felicitatem in 
restituenda veterum scriptorum manu, modestiam animi et veri- 
tatem admirantur fere omnes; qui, censente Wyttenbachio in 
Vita Ruhnkcnii, insignem indicandi subtilitatem ostendit, hoc 
nimirum agens, ut mutuas Bruti et Ciceronis Epistolas et huius 
aliquot Orationes esse spnrias doceret; qui denique ct Latine 
sciebat egregie, ct poetas accurate intclligcbat, dequo iis ele- 
ganter ct recte iudicabat: in qua rc vehementer a liurmanno, 
in Praefatione Virgiliana Marklundum reprehendente ' , dissentio. 

Neque ita Marklandus iuvenili aetate scripsit, neque virili, 
sed iam senex, immortale nomen egregiis libris adeptus, et pris- 
tina litcrnrum studia continuo agitaus: adeo ut hoc iudicium 
tamquam fructus diuturnae operae sit postremus. Idque apud 
me etiam plus valuit, quum Valckenario multum placuisse ex 
Koppiersii Observatis Phiiologicis pag. 133. cognoveram. Et 
quidni Valckenario placuisset, qui ipse iam ante annos fere tri- 
ginta in Epistola ad Roverum pag. xtv. scripserat: Quis nos- 
trum dixerit, quot versus spurii in quibuscunque poetis veteribus 
nos ludificentur ? Utinam hanc partem pertractandam sumsisset 
Hentleius, felicissimus ille fraudum istiusmodi in Manilio repertor! 

Et profecto mirum esset, si sola Horatii carmina sortem evasis- 
sent, quae omnibus omnium veterum libris incubuit. Non his- 
torici, non politae, non oratores, non philosophi, neque Graeci 
neque Romani , ea labe manserunt immunes. jSed in poetis ma- 
nus fallaces praecipue grassatae, non singulos tantum versus huc 
illuc intruserunl, verum integra etiam carmina nlienis nominibus 
inscripta finxerunt. Iam a. 180. ante Christum et deinde mul- 
tae ferebantur fabulae, Pianti dictae, quns Plautus nunquam 
scripserat. Iline indices Aelii, Scdigitii et aliorum de Plauti fa- 
bulis genuinis et ambiguis, ct Varro viginti et unam a caeteris 
segregavit, quae ideo vocatae sunt Varronianae. Fabulis, quae 

1 Ini» Ruhnkeniu* Epi-t. Vol. III. cd. Malinii, Ilurimmnui» <ie Murklandn 
nunquam fere sine inridia judicasse, arbitratus est. 

nunc supersunt , totos actus et scenas videmus adiectas. Sic 
Pervigilium Veneris aliquando habitum est opus Catulli, Car- 
men Panegyricum de Messala Tibulli ; Elegia de morte Maece- 
natis tributa Pedoni Albinovano; Ciris, Culex, Copn, Moretum 
Virgilio. Fuere qui sex Elegias, Cornelii Galli appellatas, illius, 
quem Ovidius notum Hesperiis et Eois dixit, eo auctore non in- 
dignas putarent. Praetereo Nucem, Halieutica, Philomelam et 
alia Ovidii, Phoenicem Claudiani, et plures eiusmodi libellos 
nobilium poetarum titulis venditatos. Et si Muretus, ut uliquid 
de recentioribus addam, tacere et deceptum a se Iosephum Sca- 
ligerum in sinu ridere potuisset, hodie Mureti * versus tamquam 
Q. Trabeae, nobilissimi Romanorum Comici, legeremus. Pricacus 
et Boxhornius carmen Michaelis Hospitalii, Franciac Cancellarii, 
pro vetusto acceperunt, Boxhornius quoque edidit cum Satyra 
Sulpitiae, et annotationibus et coniecturis illustravit. Sed poetam 
antiquum in maiori carmine mentiri , difficile est. Quo enim plu- 
res sunt versus, eo frequentius peccandi nascitur periculum. 
Itaque nemo fraudatorum personam, quam agebat, tam bene 
usque ad finem tuitus est, quin partium saepe oblitus, intelli- 
gentibus et rerum peritis sese ipse prodiderit. Hinc adeo ac- 
cidit, ut isti artifices raro diu latuerint. Sed eosdem deprehen- 
dere in brevi carmine, genuinis intermixto, et in singulis versibus, 
quos mediae poetarum orationi aptissimo inserebant, res est longe 
maioris curae et diligentiae, et quae continuam multorum anno- 
rum lectionem meditationemque postulat. 

Do caussis, cur veterum libri adeo interpolati sint , multi multa 
dixerunt: ego nonnulla dicam, quae ad Horatium pertinent. Ac 
primum Inudare mihi lubet fortunas nostras, qui urtem cognos- 

1 Guellius versus Murcii pro Cutullianis Imbuit, v. Heyn. ad Virg. VII 
Acu. 48. Omitto Annium Viterbienscm , (piem multi pro Fabio Pictore, 
Carolum Sigonium, quem pro Cicerone, alios, qui rcccntiorcs pro antiquis ac- 
cepere. Quae ile fraude ista memoravi vetera exempla, iis multa alia addi 
jiossunt, ut Homeri et Hesiodi apud Plutarch. in Theseo 20. Aeschyli , apud 
Quintii. Inst. Orat. X, I, 66. Carminum Sibyllinorum, apud Tacit. Annal- 
VI, 12. et quae de aliorum scriptis suppositis passim leguntur in Strabone, Plu- 
tnrclio, Diogene Laertio, A. Gellio, aliis. Et quam cito talis fraus committe- 
batur! Sueton. Caesar. 55. narrat illius Orationes iam tempore Augusti falsas 
exstitisse. Seneca Pracfat. Controv. Fere enim aut nulli Commentarii maxi- 
morum Declama larum exstant , aut, quod peius est , falsi. Et hi erant, qnos 
omnes Seneca audiverat. Quintii. VII, 2, 24. Cuius actionem equidem solam 
in Aoe tempus emiseram, quod ipsam me fecisse ductum iurenili cupiditate yloriae 
fateor. Nam caeterae , quae sub meo nomine feruntur , neqlijentia excipientium 
in quaestum notariorum corruptae, minimam partem mei habent. Si talis actio 
ad nos pervenisset , Imbcremtts eain pro manti Quintiliani. 

it* 

camus chalcographam. Quum Emcstius in Opusculis Philologicis 
quaerebat, quibus litcrarum disciplinis et quatenus Chalcographin 
prodesset, hanc illius utilitatem universam omisit, quod ea no- 
bis libros praebuit, erroribus describentium fere vacuos, minus- 
que fraudibus falsa addentium opportunos: adeo ut post multa 
saecula ipsa auctoris manus, praecipue in peregrina lingua, ple- 
rumque reddi ac referri possit. Quod longo secus est in libris 
manu scriptis, quae, quo saepius describebantur, eo saepius cor- 
rumpebantur. Quaevis nova editio novos errores secum ferebat. 
Nec profecto est, eur miremur, quum idem nonnumquam in libris 
per Chalcographiam frequenter repetitis acciderit, multique udeo, 
v. c. Voltairiani , cum varietate lectionis editi sint. 

Horatius mortuus est a. 9. ante Christum. Eo tempore exem- 
pla carminum erant, quale si unum habuisset qui a. 1470. post 
Christum primum editionem ex typographeo Mediolanensi curavit, 
interpretum opera hodie minus egeremus. Ea editio, ut deinde 
aliae, ad MSS. factae sunt. Antiquissima Iloratii carmina MSS. 
adhuc cognita saeculum decimum non antecedere videntur. Quam- 
quam pro certo affirmare non possimus, quando et quibus modis 
tale MS. saeculi decimi corruptum, quamque mutatura sit ab 
exemplo, quod Horatius ipse et amici illius correxerunt, coniec- 
tnra tamen assequemur, quod a vero non abhorreat. 

Horatius libros Sermonum, Epodon , Carminum, Epistolarum, 
sepamtim diversis temporibus edidit. Ipse, subito mortuus, neque 
extremam manum operi suo admovit, neque libellos in unum 
corpus collegit. Carmina, eo mortuo reperta ', amici ediderunt, 
addita deinde suo quaeque generi, Hexametra Hexametris, Lyrica 
Lyricis. Quum postea in unum volumen cogebant librarii, alii 
alium ordinem sequebantur, principio ordinem temporis, quo 
Horatius sua edidisset, tum suam quisque rationem et iudicium. 
Vestigia ordinis ad tempus exacti supersunt in iis MSS., ubi 
Ars poetica, ut appellatur, Sermones, Epistolae, et Carmina, vel 
Carmina, Ars poetica, Epodi, vel alio ordine posita sunt. Qui 
suum ipsi iudicium et rationem secuti sunt, hi carmina Lyrica 
cum Lyricis omnia, Hexametra cum Hexametris coniunxere. Unde 
factum est, ut Carminum liber quartus, Epodi, Epistola ad Pi- 
sones, locum plane alienum occupaverint. Alii deinde ulterius 
progressi, carmina argumenti dissimilioris ad similius transposue- 
runt, ex uno longiore duo, cx duobus brevioribus unum fecere; 



' Quid Tucca et Varius in Virgiliana Aencido fecerint, non latet. Nec la- 
tet, quid in Satyris Persii fecerint alii, vide Suetonium. 

tum nomina hominum, ad quos Horatius carmina miserat , super- 
posita, ubi neminem alloquitur, argumenta carminum addita, 
quod tandem in omnibus tactum est. Iam ista recti ordinis per- 
turbatio, praeterquam quod historica utilitas periit, multas diffi- 
cultates legentibus peperit, neque eum ordinem sine melioribus 
MSS. unquam restitui posse arbitror. 

Siugula vocabula in omnibus Romanorum scriptis iam statim 
corrumpebantur. Nocuit primum dictandi consuetudo, servi eniml 
plerumque ex ore dominorum excepta literis consignabant, deindi.j 
librariorum festinutio et imperitia. Iam Cicero III. Epist. 5. ad 
Quintum fratrem queritur: Do Latinis libris, quo me vertam , 
nescio: ita mendose et scribuntur et veneunt '. Atque ista cala- 
mitas in MSS. Horatianis latius patuit, quia novum erat Car- 
minis Lyrici genus; quia orationem Latinnm magis quam reliqui 
poetae ad Graecam normam effinxit, et vocibus antea inusitatis 
ditavit ; quia sententias ex intima Graecorum philosophia petitas 
adspersit; quia denique, ut dicit Quintiliunus, variis figuris et 
verbis felicissime audax est. Hinc multa Horatii non intellige- , 
bantur ab aequalibus, uisi qui Graece scirent, Graecos legissent 
poetas, et cum eleganti ingenio iudicii subtilitatem coniunge- i 
rent. Tales vulgo non erant Romani, multo minus librarii et 
antiquarii, qui deinde ita distinguebantur, ut antiquarii tantum 
vetera scriberent, librarii vetera et nova. Quae illi non intelli- 
gebant, ea saepe mutabant, cuius rei in Catone, Cicerone, Sal- 
lustio, Virgilio, aliis multa exempla ostendit A. Gellius. Alii _ 
versus tollabant. Servius ad Virgilii VI. Acn. 289. Quidam 
dicunt alios hos a poeta hoc loco relictos, qui ab eius emendato- 
ribus subluti sint. Huic malo extremns accessit cumulus, Car- 
minum et versuum adulterinorum seges. 

Nemo poeta, ut supra dixi, talibus additamentis non conia, 
minatus est. Si nesciremus, vel inde constaret, quod, quum 
officium Critici Graeci tribus partibus contineretur, trium partium 
nobilissima et gravissima semper habita fuit, quae ad tollendos 
versus rapipjiijiXnpirovc pertinebat. Quod idem apud Roma- 
nos obtinuisse, ex Suetonio de Illustribus Grammaticis et aliunde 



1 Adde et arrogantiam. Quintii. IX, 4, 39. Quae i» veteribus libris re- 
perta mutare imperiti solent , et , dum librariorum insectari colunt inscien- 
tiam, suam confitentur. Libri igitur pretiosiores habiti, si a modestis ct peritis 
descripti essent. Fronto Epist. ad Anton. Pium, p. 26. Quid Scipioni aut 
Numidico ? Quid M. Tullio tale usu venit ? quorum libri pretiosiores habentur , 
et summam ffloria relinent, si sunt descripti a Jxsmpadione, aut Slaberio , aut 
delta , aut Attico, aut Nepote, Mea oratio exstabit, Caesaris manu scripta. 

discimus. Caussae et opportunitates Ilorutii per adulterinos ver- 
sus corrumpendi fuere plnres, quam cuiusqtinin alterius poetae. 
Princeps fidicen lyrae Romanae, amicus Augusti et potentium 
Romanorum, superata aequalium invidia, mortuus apud posteros 
laude crescebat. Quare carmina cupide emta, ab omnibus lege- 
bantur, qui docti et elegantes censeri volebant. Neque hoc 
Angusto, homini prudentissime, displicebat. Nutn et ipse in 
inultis carminibus erat argumentum, et praesens netas, adoles- 
cens pmecipuc, laudes ipsius et compositam rempublicam ita 
amare discebat. Nec dubito, quin Augusto etiam vivente, nant 
annos fere tres et viginti post Horatium vixit, Horatius quoque 
in scholis explicaretur. Suetonius de Illustribus Grammat. 10. 
scribit: Q. Caecilius Epirota dicitur primus Virgilium et alios 
poeta* novos praelegere coepisse. 

Novos dicit Suetonius: nam vulgo Livius Andronicus, Ennius 
nliique veteres legebantur. Iam in novis fuisse Horatium, nemo 
dubitabit, qui sciat illum a Quintiliano, Iuvcnale et aliis diserte 
nominari. Iuvcnal. Satyr. VII. 22o. Dummodo non pereat to- 
tidem olfecisse lucernas. Quot stabant pueri, cum totus decolor 
esset Flaccus, et haereret nigro fuligo Maroni. Horatius in 
illa existimatione permansit: omnes potitae, quantopere cum ad- 
mirarentur, imitandi studio ostenderunt; et quanti vel domus, 
in qua habitaverat, fieret, apparet ex Scholiasta Iu venalis I. 12. 
qui docet Frontonem, Iuvenalis aequalem, eam recitationibus 
poetarum praebuisse.' Unus c posteris huius Frontonis, M. Cor- 
nelius, cuius fragmenta edidit Maius, scripsit ad M. Aurelium 
Imperatorem, I. Epist. 1. Plane multum mihi facetiarum con- 
tulit istic Oratius Flaccus, memorabilis poeta, mihique projiter 
Mccenatem et Mecenatianos hortos meos non alienus. 

; Neque invalescens Religio Christiana Horatium de honoris 
gradu plano deieeit, neque de manibus hominum aut scholis ex- 
j cussit. Quamvis discrimen statui coeptum sit inter Literas, quae 
dicebantur, Saeculares et Christianas vel Spirituales, poetae ta- 
men Christiani et prosae scriptores ethnicum probe tenebant. 
Hieronymus adeo et Ambrosius, et alii, quamquam Horatium 
interdum nominaro verentur, ne scilicet minus Christiani videan- 
tur, imprudentes tamen ostendunt, quam diligenter eum legerint. 
Nam in plurimis locis color Horatianus elucet. Multum tamen 
abest, ut ea superstitio fuerit communis. Sidonius Apollinaris 
II. Epist. 9. narrat in hilari coena similis scientiae viros, hinc 
Augustinum, hinc Varronem, hinc Horatium, hinc Prudentium 
lectitari. Et quum temporibus aevi medii omnis fere doctrina 

intra parietes monasteriorum contineretur, Christinni Codices 
scribebant; et pleraque Scbolia, inedita quoque Leidensia et 
Franckerana, hic illic produnt auctores Christianos, iideraque 
Flurilegia sua, viridaria, specula, prata, hortos, et similes li- 
bellos sententiis, ex Horatio petitis, ornabant, Grammatici re- 
gulas, figuras, et praecepta metrica inde ducebant, Rhetores 
suam artem illustrabant. Ita Horatius, inde ab Augusto usque 
ad inventam et vulgo usurpatam Chalcographiam , nunquam plane, 
ne tum quidem fuit neglectus, quum inulta aliorum poetarum 
nominu ignorarentur, neque ullum esse credo scriptorem, cuius 
opera tara insigni numero scripta hodie exstent. 

Poeta tam frequenti lectione per tot saecula repetitus et in | 
scholis explicatus, neque ad intelligentiam omnium statim aper- 
tus, manus interpolantium effugere non potuit, lam ante Sueto- I 
ilium ferebantur Elegi et Epistolu sub titulo Horutii, quasi Mae- 
cenati se commendantis. Sed utraque falsa putabat Suetonius, 
quia Elegi vulgares, Epistola, prosa oratione, etiam erat ob- 
scura. Quamquam veteres poetue in uno plerumque carminum 
genere, Heroico, Elegiaco, Didactico, vel Lyrico, excellerent, 
neque simul facultate orationis ligatae ac solutae multum vale- 
rent, nam lingua poetica et prosa sunt quasi linguae diversae. 
Suetonio tamen, qui Elegos et Epistolam viderit, facile credo. 
Talia tingebant homines, ut. bibliopolis venderent. A bibliopolis 
iterum emebant, qui exemplum auctius habere cupiebant. Eodem 
lucri faciendi studio tota carmina fingebantur, quorum auctores 
simul taciti gaudebant, sua pro Horatianis haberi. Vossius ad 
Catullum 'pag. 28 1. vidisse se ait MS. in quo Seneca quidam 
dicebatur auctor esse quntuor versuum initio Virgilianne Aeneidi 
additorum Ille ego qui quondam: quem Senecam idem in aliis 
fecisse dicit Vossius, et magnum fuisse bonorum librorum in- 
sessorem et iutcrpolatorcm '. Ita bibliopolae utebantur cupidi- 
tate et ambitione Uomunorum, qui, quamvis publicae exstarent 
Bibliothecae, instruebant privatas, libris innumerabilibus refer- 
tas, quorum dominus, ut dicit Seneca, ne indices quidem in 
tota vita perlegere posset: et tam attenti erant ad rem, ut ne 
doctis quidem hominibus ex antiquiore aliquo MS. copiam unius 



1 In MS. Tibuli. 1,2, post vs. 24. insertum est distiebon eum duplici 
iwntametro: En ego eum tenebris tota ragor anxius urbe. Praesidio noctis sentio 
adesse Deam, Securum in tenebris me facii esse Penus. Ad priorem jicnta 
metrum scriptnm erat: Seneca sic supplevit, ad ultorum: Aurispu vero sic. 
Vide Heynium Pracfat p. XXI. qui ct Vowtium uti Catuli, de Scnecn inter 
polatore laudavit. 

versiculi inspiciendi sine pretio facerent, ut legimus apud Gel- 
lium N. A. XVIII. 5. Librum summae atque reverentiae vetu- 
statis, quem fere constabat Lampadionis manu emendatum, stu- 
dio pretioque multo, unius versus inspiciendi gratia, conduxi. 

Praeter Horatium fuere Lyrici, cum ipsi aequales, tum poste- 
riores, Antonius Rufus, Titus Septimius, Passienus Paulus, 
Caesius Bassus, alii. Sed eos Romani non probaverunt, et Quin- 
tilianus, Horatium c Lyricis solum esse dignum qui legatur, indi- 
geat *. Suspicor nonnulla horum Lyricorum enrmina, quae in 
tabernis iacerent intacta, hic illic Horatianis accessisse, eaque 
additamenta in optimis habenda , qualis v. c. est oratio Europae 
III. Carm. 27. Unde quo veni? Sic Trebellius Pollio in Tri- 
ginta tyrannis narrat de Postumo luniore : Fuit ita in Decla- 
mationibus disertus , ut cius controversiae Quintiliano dicantur 
insertae. Et novimus Lyricos, Horatium aemulatos, in eadem 
saepe materie elaboravisse. Plinius IX. Epist. 22. Passienus 
Patdus nuper ad lyrica deflexit: in quibus ita Horatium, ut in 
illis illum alterum, effingi putes. Neque a vero fortasse abhor- 
ret quorundum libellorum duplicem fuisse editionem, posteriorem 
ab ipso Horatio emendatam. Emendationem vocabulorum, ver- 
suum, et stropharum suo quisque codici annotabat; versus et 
strophas alii in textum transferebant, versibus suos addebant, 
ut ita strophae complerentur. Integras ipsius Horatii strophus 
ihsercbant, antiquis non sublatis. Hac ratione, Graeci tir- 
royptupiai' vocant, multi poetae sunt corrupti, et ineptis repe- 
titionibus inquinati. Fieri potest, ut v. c. hinc profecta sit 
prima strophe II. Carm. 12. et varia lectio II. Carm. 18. Mea 
renidet in domo lacunar, et ]\Ieis in aedibus nitet lacunar. De- 
nique, ne loquar de lacunis, quas in MS. aliquo inventas, in 
suo supplebant studiosi elegantiae, non facile addebant suum il- 
lud opus cxplicit, nisi omnibus paginis probe impletis. Mansit 
ea consuetudo primis inventae Chaleographino temporibus et diu 
post. Sed veteres illi similia potissimum cum similibus coniun- 
gebant, non Horatium cum Cicerone, ut factum est in MS. quo- 
dam ubi Libri IV. Carmen 7 subiicitur Ciceronis Officiis, quo- 



1 Cur Vctlcius Patere. II, 3fi. Inter quae maxime nostri aeci eminent prin- 
ceps carminum yirgilius , Rabiriusque , et consecutus Satlustium Licito, Tibnl- 
lusque et Naso, perfectissimi in forma operis sni: cur Velleius ilii Horatium 
omiserit, non intelligo. Perizon. pro Uabiriusque volebat llnraliasque. Vcro- 
similius est nomen Horatius excidisse. Ita ct liuhnkcnius diceret , nisi Velleius 
Propertium quoque omisisset. Illo tamen facilius caremus, quam Lyrico , Virgiiii 
amico, cuius nomen ante Itnbirins excidisse puto. Caussa est syllabarum similitudo. 

